О Б Я В А
за провеждане на конкурс по документи
На основание чл. 7 и чл. 8 от Правилата за осъществяване на извънкласните дейности в общинските училища на територията на Столична община, приети с Решение № 136 по Протокол № 30/06.04.2017 г. на Столичния общински съвет, допълнени с Решение № 639 по Протокол № 40/28.09.2017 г., изменени с Решение № 756 по Протокол № 43/09.11.2017 г. и изменени и допълнени с Решение № 118 по Протокол № 49/15.03.2018 г., въз основа на решение на Педагогическия съвет и при наличие на установен предварителен родителски интерес,
ОБЯВЯВАМ КОНКУРС
за избор на изпълнители за осъществяване на извънкласни дейности при следните условия:
I. Видове извънкласни дейности и възрастови групи
	№
	Извънкласна дейност
	Възрастова група
	Място/база
	Ориентировъчен период

	1
	Планинарство и туризъм
	ученици от I - VII клас
	свободна училищна база при график, съгласуван с директора
	учебна 2026/2027 г.; срокът по договора не може да е по-дълъг от 3 учебни години

	2
	Волейбол
	ученици от I - VII клас
	свободна училищна база при график, съгласуван с директора
	учебна 2026/2027 г.; срокът по договора не може да е по-дълъг от 3 учебни години

	3
	Приложни изкуства/рисуване
	ученици от I - VII клас
	свободна училищна база при график, съгласуван с директора
	учебна 2026/2027 г.; срокът по договора не може да е по-дълъг от 3 учебни години

	4
	Роботика, програмиране и дигитално творчество/STEM
	ученици от I - VII клас
	свободна училищна база при график, съгласуван с директора
	учебна 2026/2027 г.; срокът по договора не може да е по-дълъг от 3 учебни години

	5
	Училищен фолклорен танцов ансамбъл
	ученици от I - VII клас
	свободна училищна база при график, съгласуван с директора
	учебна 2026/2027 г.; срокът по договора не може да е по-дълъг от 3 учебни години

	6
	Спортни танци
	ученици от I - VII клас
	свободна училищна база при график, съгласуван с директора
	учебна 2026/2027 г.; срокът по договора не може да е по-дълъг от 3 учебни години


Кандидат може да участва за една или повече от посочените дейности. За всяка дейност се извършва отделно оценяване и класиране.
II. Общи условия
- Извънкласните дейности представляват образователни услуги извън учебните програми, съобразени с възрастовите особености, индивидуалните възможности и потребностите на учениците.
- Изпълнители могат да бъдат физически и/или юридически лица, регистрирани по приложимия законов ред, или юридически лица с нестопанска цел, които отговарят на изискванията на правилата. Училищните настоятелства не могат да бъдат изпълнители по тези правила.
- За спортните дейности (Волейбол и Спортни танци) право да предоставят услугата имат само лицензираните спортни организации и членуващите в тях спортни клубове, вписани в публичния национален регистър на Министерството на младежта и спорта.
- Предварителният интерес от родители е установен по реда на чл. 6 от правилата. Окончателното формиране на групи се извършва след приключване на конкурса, сключване на договор и реално записване на учениците.
III. Необходими документи за участие
1. Списък на документите - по образец.
2. Заявление за участие - по образец.
3. Заверено копие от документа за регистрация или ЕИК; за физическо лице - копие от документ за самоличност; при липса на ЕИК - удостоверение за актуално състояние; за ЮЛНЦ - съдебно решение за регистрация и заверено копие от устав/устройствен правилник.
При участие за спортна дейност кандидатът представя доказателство/разпечатка/декларация за вписване като лицензирана спортна организация или членуващ в такава спортен клуб в публичния национален регистър на Министерството на младежта и спорта.
4. Декларация на кандидата на основание чл. 220, ал. 1 ЗПУО - по образец.
5. Валидно свидетелство за съдимост за всеки педагогически специалист, предложен за дейността.
6. Референции от институции и организации, доказващи качеството на определената извънкласна дейност - до 10 броя; изискването не се прилага за новорегистрирани фирми.
7. Проект на договор - попълнен с данните на кандидата и подписан.
8. Оферта - по образец. При участие за повече от една дейност се представя отделна оферта за всяка дейност.
IV. Подаване на документите
- Срок за подаване: от 28.09.2026 г. до 07.10.2026 г. включително, всеки работен ден в работното време на деловодството.
- Място за подаване: деловодството/канцеларията на 33. ОУ "Санкт Петербург", гр. София, район "Люлин", ж.к. "Люлин", ул. 309 № 8.
- Документите се поставят в два отделни плика - плик "А" и плик "Б - Оферта", които се поставят в един голям, бял и запечатан плик.
- Върху големия плик се изписват: наименованието/името на кандидата, извънкласната дейност/дейности, входящ номер, дата и час.
V. Отваряне на пликовете
Отварянето на пликовете ще се проведе на 08.10.2026 г. от 13:00 часа в сградата на 33.ОУ „Санкт Петербург“. При отварянето имат право да присъстват съответното физическо лице, а за юридическите лица - управителят на фирмата-кандидат или упълномощено от него лице.
VI. Критерии за оценка на офертите
	Критерий
	Макс. точки
	Начин на оценяване

	Квалификация на педагогическите специалисти
	25
	бакалавър - 5 т.; магистър - 10 т.; допълнителна професионална квалификация в областта на дейността /ПКС, специализации, курсове, доктор и др./ - 15 т.

	Професионален опит
	25
	средноаритметичен сбор от точките за всеки преподавател: липса на опит - 5 т.; до 3 години - 15 т.; над 3 години - 25 т.

	Програма на български език
	20
	ясно формулирани цели и връзка със съдържанието - до 10 т.; постижими очаквани резултати за възрастовата група - до 10 т.

	Индивидуална цена за 1 астрономически час на ученик
	20
	най-ниска предложена цена × 20 / цената, предложена от съответния участник

	Социална отговорност
	10
	10% ученици с безплатно участие - 5 т.; 20% ученици с безплатно участие - 10 т.


Максималният брой точки по всички критерии е 100. Класирането се извършва поотделно за всяка обявена извънкласна дейност.
VII. Публикуване на резултатите
Протоколът на комисията и заповедта на директора за класиране на всички участници ще бъдат публикувани на интернет страницата на училището. Заповедта се връчва на всички участници по установения ред и подлежи на обжалване по реда на Административнопроцесуалния кодекс и чл. 259, ал. 2, т. 6 ЗПУО.


